10. sotasairaala
Talvisota

Lokakuun 13. päivä 1939 annettiin Tampereen sotilaspiirin esikunnassa käsky 10. sotasairaalan perustamisesta perustamissuunnitelman mukaisesti. Ylimääräisten harjoitusten aikana käytössä olivat seuraavat osastot:
| Osasto | Sijainti | Kuva | Sairaansijat |
| --- | --- | --- | --- |
| I | Tampereen yleinen sairaala |  |  100 sairaansijaa sotilaille  80 sairaansijaa siviileille  toiminnassa 15.1.1940 asti |
| I | Lamminpään kanakoulu |  |  toiminnassa 29.1-30.4.1940  70 sairaansijaa sotilaille  24 sairaansijaa siviileille |
| II | Hatanpään sairaala |  |  120 sairaansijaa sotilaille  50 sairaansijaa siviileille |
| III | Keski-Hämeen parantola |  |  400 sairaansijaa sotilaille  50 sairaansijaa siviileille |
| IV | Tampereen keuhkotautiparantola |  |  100 sairaansijaa sotilaille  36 sairaansijaa siviileille  sodan aikana kirurgian, sisätautien, silmätautien, korvatautien ja veneeristen tautien potilaita |
Harjoituksen alussa huomattiin, ettei kaikkia varattuja sairaansijoja tarvita. Sodan sytyttyä ja sen jatkuessa tuli tarve lisätä sairaansijojen määrää ja perustettiin vielä seuraavat osastot:
| Osasto | Sijainti | Kuva | Sairaansijat |
| --- | --- | --- | --- |
| V | Vääksyn topipilaskoti, Vääksyn kartano |  |  Perustettu 4.1.1940  60 sairaansijaa |
| VI | Saikun toipilaskoti, Kangasalan kotitalousopisto |  |  Perustettu 19.2.1940  50 sairaansijaa |
| VII | Mariankadun sairaala, Tampeeen synnytyslaitos |  |  Perustettu 27.2.1940  60 sairaansijaa |
| VIIII | Hirsilän sairaala, Orivesi |  |  Perustettu 28.2.1940  70 sairaansijaa |
| IX | Tähtiniemen sairaala,  Orivesi (Oriveden kunnansairaala ja osa kunnalliskotia) |  |  Perustettu 28.2.1940  80 sairaansijaa |
| X | Killinkosken toipilaskoti, Virrat |  |  Perustettu 19.2.1940  15 sairaansijaa |
| XI | Pyynikin toipilaskoti |  |  Perustettu 22.4.1940  30 sairaansijaa |
| XII | Lielahden toipilaskoti, Lielahden tehtaan kerholassa |  |  Perustettu 27.4.1940  30 sairaansijaa |
| XIII | Gyllenbergin toipilaskoti |  |  Perustettu 10.4.1940  17 sairaansijaa |
| XIV | Tri Aulamon silmäsairaala |  |  Perustettu 18.12.1939  10 sairaansijaa |
| XV | Hammaspoliklinikka, Tammelan kansakoulu |  |  |
Tilojen, joita ei oltu suunniteltu sairaalakäyttöön, käyttö oli haastavaa. Varastot, aputilat ja leikkaussalit puuttuivat. Myös instrumettejä, leikkauspöytiä, sänkyjä, peittoja, pito- ja vuodevaatteita ja patjoja ei ollut riittävästi. Kuljetettavaa röntgenkonetta ei saatu sairaalan käyttöön. Sairaalan toiminta-aikana suurin puute oli lääkäreistä ja sairaanhoitajista. Kokeneista kirurgeista oli pula. Sairaalassa työskenteli vain kaksi kokenutta kirurgia. Norjasta saapui kolmas kirurgi auttamaan potilaiden hoidossa.
Hammaslääkärinä toimi reservin lääkintäluutnantti L. Airolla. Apteekkarina toimi reservin lääkintäluutnantti Uuno S. Eklund (13.10.1939-17.5.1940) ja lääkintäkersantti Niilo Malmi (18.5.1940 alkaen). Talouspäällikkönä toimi reservin luutnantti, pankinjohtaja T.E Soini. Ylihoitajana toimi Linda Stenfors.
Tammikuun 15. päivä 1940 tapahtuneessa ilmapommituksessa särkyivät kaikki Tampereen yleisen sairaalan ikkunat. Potilaat täytyi siirtää muille osastoille. Sairaalan varusteet siirrettiin Lamminpään kansakouluun, jossaa yleinen sairaala jatkoi toimintaansa 29. tammikuuta 1940. Sairaala toimi siellä 30. huhtikuuta 1940 asti. Sairaansijoja oli 94, joista 70 oli varattu sotiaille. Tampereen yleiseen sairaalan päärakennukseen ja sen piharakennukseen osui myöhemmin vielä pommituksessa täysosuma, mutta henkilökunta ja potilaat oli siirretty jo muualle. Henkilövahinkoja ei syntynyt. Hatanpään sairaalassa ja Tampereen keuhkotautiparantolassa hajosi joitakin ikkunoita.
Sairaalan toiminta lopetettiin 17. toukokuuta 1941. Toiminnan lopettaminen tehtiin niin, että sairaala voitiin avata uudelleen nopeasti jos tilanne sen vaati. Puolustusvoimien omistamat sairaalavarusteet ja taloustavarat varastoitiin Sääksjärvellä sijainneeseen Pirkka-Hämeen suojeluskuntapiirin Vuoreksen varastoon. Suojeluskuntapiirin Härmälän varastoon varastotiin kaasunaamarit ja kaasusuojeluvarusteet. Lääkkeet, reagenssit, rohdokset ja röntgenfilmit käytettiin loppuun I / 10.SotaS:ssa sekä sen sotapoliklinikassa. Yritysten sotasairaalan käyttöön luovuttamat sairaalavarusteet palautettiin takaisin niiden omistajille. Lamminpään koululle rakennetun suojan tukipylväät ja laudat varastoitiin koululle. Takopahvilevyt varastoitiin Vuoreksen varastoon. Arkisto lähetettiin puolustusvoimien pääesikunnan lääkintäosastolle. Käyttämättömät lomakkeet varastoitiin Vuorekseen.